google/wiki40b huggingface dataset:
Kasaï-Oriental (provins)

Diamanter

Kasaï-Oriental er en av de regionene som produserer mest diamanter i hele verden. Selskapet Société Minière de Bakwanga står for produksjonen av 10 prosent av verdens industridiamanter målt i vekt, noe som gir den største opphopning av diamanter i verden i området, mer enn i Kimberley i Sør-Afrika. Det meste av produksjonen skjer i hovedstadsområdet.
Meza

Utseende

Mørkbrune smygere, oftest med delvis gjennomsiktige flekker på vingene.

Levevis

Artene lever i skogkanter. Ulikt de fleste andre Hesperiinae lever larvene på tofrøbladete planter, blant annet i linfamilien, erteblomstfamilien og Dichapetalaceae. Arten Meza meza oppgis å ha larver som lever på gress, men dette er usikkert.

Utbredelse

Slekten er utbredt i Afrika.
Sigurd Scott Hansen

Biografi

Sigurd Scott-Hansen ble født i Leith, hvor hans var sjømannsprest. Han gikk sjøkrigsskolen og ble offiser i 1889, premierløytnant i 1892, kaptein i 1898 og kommandørkaptein i 1910.
Premierløytnant Scott-Hansen var leder av de meteorologiske, astronomiske og magnetiske observasjoner under Framekspedisjonen, og var også ekspedisjonens yngste medlem. Han var navigatør, og etter Nansens avreise fra «Fram» på sledeturen 14. mars 1895 til hjemkomsten var han nestkommanderende, med Otto Sverdrup som sjef.
Han fikk en hyllest medalje i sølv fra Royal Geographical Society for sin innsats i Fram-ekspedisjonen. En øygruppe i Karahavet er oppkalt etter Scott Hansen.
Schnodig

Schnodig er et norsk synthpop-band med tre medlemmer: Per-Christian Nielsen, Christer Eriksen og Tollef Ladehaug. Nielsen og Eriksen har tidligere spilt sammen i et band med navnet In Vein. Nielsen og Ladehaug har felles bakgrunn fra et annet band; Anax Imperator.
Schnodig har hatt en rekke konserter. Blant annet på ElektroStat-festivalen i Oslo  og Oslo Pride. Bandet slapp i 2015 LP-en Nerver i en bunt. 
Schnodig bidro med en egen versjon av «Noen å hate» i konkurransen rundt Raga Rockers-hyllesten Sannhet på boks.
I 2016 kom utgivelsen Nerver Vrengt Rundt – et digitalt album med remixer fra Nerver i en bunt – med bidrag av Morgan Lindstrøm/Kjersti Helene Larsen, Kant Kino og SKL (Eskild Trulsen). 
Schnodigs andre album ble utgitt i mars 2019 og har tittelen Et rop om hjelp.
Aeriton Aircraft

Flyet

Turboprop-fly med to motorer fra Pratt & Whitney CA. Flyet blir bygget i karbonfiber, lettere og hardere enn aluminium, samtidig som det blir lettere, raskere og billigere å produsere sammenlignet med tilsvarende fly i aluminium. Maksvekt 5.760 kilo. Kort produksjonstid, støpes i to deler, og støpetiden blir et døgn.
Avionikksystemer leveres av Rockwell Collins i USA.
Bruksområde: mindre cargotransport, ambulansetjeneste og charter i utkantstrøk. Mulighet for ni passasjerer og en besetning på to. Mulighet for konvertering fra ambulansefly til passasjer- eller transportfly på 15 minutter. 
En fullskala modell av Aeriton Aircrafts MT13MPA ble presentert på utstillingen EBACE 2006 i Genève den 3. til 7. mai 2006.
Gi meg en sjanse!

Handling

Dag går på en skole for hørselshemmede barn. Han bor der hele året, men reiser hjem til Oppdal i sommerferien. Dag blir med faren på fisketur. Senere blir han vitne til at en ungdom i skinnjakke rømmer fra politistasjonen på en stjålet motorsykkel. Faren reiser bort i tolv dager. Dag blir frustrert over morens mas og at hun ikke greier å tegntolke et TV-program skikkelig. Han rømmer hjemmefra og går inn i et forlatt hus, der han treffer på karen i skinnjakke.
Troms fylkestrafikk

Ruteområder og kontrakter

Ved starten av 2015 gjelder følgende kontrakter for buss- og hurtigbåttrafikk i hele fylket, inkludert langruter til Narvik og Alta.
Miljøverdi

Miljøverdi kan betegne en enkeltbygnings betydning for omgivelsene eller den samlede verdien av et helhetlig bygningsmiljø.

Kulturmiljø med variasjon eller ensartethet

Miljøverdi kan knyttes til kulturminnets plassering i landskapet. Et kulturminne som er plassert i et område med mange andre kulturminner får økt verdi. Dette styrkes ytterligere ved variasjon eller ensartethet i bygningstyper og tid.
Opplevelsen av ensartede bygningsmiljø som bryggen i Bergen, bergstaden Røros, jugendstilbyen Ålesund eller Birkelunden på Grünerløkka i Oslo kan lett ødelegges hvis sammenhengen i bygningsmiljøet brytes.
Kryperom

Kryperom er et luftrom mellom den nederste etasjeskilleren i et hus og grunnen, begrenset på sidene av en ringmur eller delemur. Det er vanligvis ventilert med uteluft og er særlig brukt som alternativ til golv på grunnen for boliger med sokkeletasje i skrått terreng.
Kryperom forekommer særlig i norske boliger fra 50- og 60-tallet, men brukes også en del i hytter. På grunn av mange råteskader i hus med kryperom, brukes nå kryperomsløsningen sjeldnere.
NM i svømming langbane 1993

NM i svømming langbane 1993 ble arrangert i Drammen 22.-25. juli 1993.
Segestriidae

Utseende

Middelsstore (6-22 mm), slanke, sylindriske edderkopper. Et godt kjennetegn er at tre par bein holdes rettet forover og ett bakkover – hos nesten alle andre edderkopper peker to forover og to bakover. De har seks øyne ordnet i en halvsirkel, chelicerene er ganske lange og rettet litt forover. Hannenes sekundære kjønnsorganer (pedipalper) er formet som en enkel sprøyte.
Den norske arten Segestria senoculata kjennes lett på at den har "hoggorm-mønster" på den ellers gråhvite bakkroppen.

Levevis

Arten Segestria senoculata, som finnes i Norge, lager rørformede nett under steiner, i barksprekker eller lignende. Fra åpningen går det ut snubletråder, edderkoppen sitter i åpningen og venter, når et bytte kommer nær snubletrådene raser den ut og griper det. Denne edderkoppen er svært aggressiv og vil bite etter det som blir strakt ut mot den, men bittet er ganske harmløst for mennesker. De andre artene lever også i silkerør, den avlange kroppsformen med tre par foroverrettede bein er en tilpasning til dette.

Utbredelse

Familien er spredt over det meste av Jorda.
NM i bandy 2004

Det 87. Norgesmesterskapet i bandy – 2004
Mjøndalen  vant seriemesterskapet. Mjøndalen, Stabæk og Ullevål og Solberg og  gikk til semifinale.
Eirik II Magnusson

Barndom

Eirik var eldste sønn av Magnus Lagabøte. Et fall fra hesteryggen påførte ham muligens en hjerneskade.

Regentstyret

Siden han bare var et barn da han ble utropt til konge, ble riket ledet av et formynderstyre, som besto av rikets baroner og hans mor Ingeborg. Formynderstyret kom i en hard strid med den mektige erkebiskop Jon Raude for å få minsket kirkens stadig voksende makt over nasjonens verdslige områder (kirkens særrettigheter). Den langvarige og bitre striden sluttet med at kirken måtte avstå en del av den makt som den var blitt sikret ved overenskomsten i Tønsberg i 1277. Eirik hadde selv ingen part i konflikten, men fikk likevel knyttet til seg det nedsettende tilnavnet «prestehater». Da han senere selv overtok regjeringen, viste han stor mildhet mot kirken.

Kong Eiriks eget styre

Som myndig ble Eirik selv en del av den norske utenrikspolitikken hvor det norske monarkiet forsøkte å knytte dynastiske bånd, først og fremst til Skottland hvor Norge lenge hadde hatt interesser. Han ble først gift med Margaret av Skottland, datter av kong Alexander III av Skottland. De fikk datteren Margrete, som ble dronning av Skottland i 1286, bare tre år gammel. Etter datterens død fire år senere var Eirik en av de tretten som hevdet arverett til den skotske tronen. Hans kone døde i barselseng i 1283, og han giftet seg senere med Isobel Bruce, søster av Robert Bruce, den senere store skotske kongen.
Eirik førte en uheldig krig mot Danmark og hansaforbundet i det nordlige Tyskland som endte med at han måtte gi store innrømmelser til de tyske hansaene.

Riksvåpenet

Kongeætten hadde brukt en oppreist løve som slektsvåpen. I 1280 eller noe seinere utstyrte Eirik Magnusson løven med øksa. Mens øksa var et nasjonalt symbol gikk løven tilbake til Eiriks stridbare forgjenger, Magnus Berrføtt. Fellessymbolet av øks og løve kalles i dag for Riksvåpenet og brukes som det overordnede visuelle symbol for den norske stat.

Familie

Ettersom Eirik døde sønneløs, ble han etterfulgt av sin bror, hertug Håkon.
Etter Eiriks død påsto ei Margareta å være datter av kong Eirik Magnusson. Det passet Håkon Magnusson dårlig, og hun ble dømt til døden. Etter sin død ble hun dyrket som en helgen.
Zapadnaja Litsa (base)

Zapadnaja Litsa (russisk: Западная Лица) er, ved siden av hovedbasen i Severomorsk, den største og viktigste marinebasen i den russiske Nordflåten. Basen ligger ved Litsafjorden på Kolahalvøya, rundt 45 kilometer fra riksgrensa mot Norge; elven Zapadnaja Litsa som når til havet her er den navnegivende. 
Zapadnaja Litsa-basen begynte som Malaja Lopatka (Малая Лопатка) fra 1950-tallet, og var havn til Sovjetunionens første atomubåt, K-3 Leninski Komsomol. Basen har fem pirer og en reparasjopnmsdokk. Etterhvert tilkom det flere anlegg annetsteds langs fjorden, slik at det då dreier seg om fire sjømilitære fasiliteter.  De andre er Andrejevabukta, Bolsjaja Lopatka og Nerpitsja.
I 1958 ble det opprettet en bosetning ved den første basen, kalt Zaozernyj. Bosetningen ble senere til byen Zaoziorsk, som ble holdt hemmelig og hadde flere forskjellige navn. Den ligger 120 kilometer fra Murmansk. 
Hele Zapadnaja Litsa-området er i dag gjenstand for alvorlig bekymring på grunn av de omfattende lagrene av radioaktivt avfall i regionen.

Andre verdenskrig

Ved begynnelsen av andre verdenskrig ble fjorden ved Zapadnaja Litsa brukt som marinebase for tyske skip under navnet Basis Nord, som et resultat av Molotov–Ribbentrop-pakten.
Callomecyna

Utseende

Middelsstore, matte, brokete brunlige trebukker. Antennene er noe kortere enn kroppen, pronotum omtren så langt som bredt og sylindrisk. Dekkvingene er nesten jevnbrede, grovt punkterte.

Utbredelse

Slekten er kjent fra Taiwan og det sørlige Kina.
Vinstrihreyfingin – grænt framboð

Vinstrihreyfingin – grænt framboð (Venstrebevegelsen – de grønne) er et sosialistisk parti på Island. Partiet ble etablert 6. februar 1999 av noen medlemmer i Alltinget i et forsøk på å samle venstresosialister og miljøaktivister før Alltingsvalget i 1999.
Da var det allerede gjort et forsøk på en bred samling på venstresiden med Alþýðubandalagið (Folkealliansen), Alþýðuflokkurinn (Sosialdemokratene), Samtök um kvennalista (Kvinnelista) og Þjóðvaki (utbrytere fra Sosialdemokratene) uten at det lyktes.
Dermed endte det hele i to partier, det sosialdemokratiske Samfylkingin og det mer sosialistiske «Vinstrihreyfingin – grænt framboð». Målet for det nye partiet er å kjemte for sosial rettferdighet, en selvstendig utenrikspolitikk og miljøvern.
Partiet fikk 9,1 prosent av stemmene i 1999 og 6 medlemmer av Alltinget. Ved valget i 2003 gikk partiet litt tilbake og fikk 8,8 prosent og 5 Alltingsrepresentanter. Etter framgang ved valgene i 2007 og 2009 dannet partiet regjering med Samfylkingin i 2009. Regjeringen led nederlag ved valget i 2013.
Partiet er med i det nordiske venstrepartisamarbeidet Nordic Green Left Alliance sammen med blant annet norske Sosialistisk Venstreparti (SV).
Partileder er Katrín Jakobsdóttir siden 2013. Hun etterfulgte Steingrímur J. Sigfússon.
EM i triatlon mixed stafett for klubblag 2018

Europamesterskapet i triatlon mixed stafett for klubblag 2018 (ETU Triathlon Mixed Relay Clubs European Championships) ble arrangert i Lisboa i Portugal 6. oktober 2018.
Vufflens slott

Vufflens slott (fransk: Château de Vufflens) er et middelalderslott i kommunen Vufflens-le-Château i kantonen Vaud i det franskspråklige Sveits. Slottet og hele området rundt er et nasjonalt kulturminne i Sveits. Slottet ble bygget 1425 av Henri de Colombier på stedet hvor det stod et tidligere middelalderslott. I 1530 ble det satt i brann under en krig med Bern. I 1641 ble slottet overtatt av familien de Senarclens, og er eid av deres etterkommere.
Helt ute på EP

Helt ute på EP er en musikk-EP med Lars Vaular, utgitt i april 2010.
Vindenes tårn (Athen)

Vindenes tårn eller Andronikos Kyrrhestes Horologion er et åttekantet klokketårn, bygget i marmor fra Pentelikonfjellet i Athens Agoradistrikt. Det skulle fungere som et ur. Bygget var en kombinasjon av et solur og en værhane. Det er antatt bygget av Andronicus fra Cyrrhus, om lag år 50 f.Kr., men ifølge andre kilder kan det ha blitt bygget i det 2. århundre f.Kr., før resten av det romerske agora ble bygget. Sommeren 2014 begynte Athens antikvariske myndigheter vasking og konservering av bygget, noe som var antatt å pågå frem til sent 2015.

Området og bygget

Det tolv meter høye bygget har en diameter på om lag åtte meter og hadde i oldtiden en værhane på toppen, formet som vindens Gud, Triton, som indikerte vindretningen. Under en frise som viste de åtte vinders guder; Boreas (N), Kaikias (NØ), Euros (Ø), Apeliotes (SØ), Notos (S), Lips (SV), Zefyros (V), og Skiron (NV) — det er åtte Solur. Inne i bygget var det et vannur (eller clepsydra), drevet av vann fra Akropolis. Nyere forskning har vist at hensikten med det relavit høye tårnet var at soluret og værhanen skulle være synlig over hele Agora-distritet. Et tydelig og effektivt eksempel på et tidlig klokketårn. Etter utsagn fra Vitruvius og Varro var det Andronicus fra Cyrrhus som tegnet bygget.
I den tidlig kristendoms historie ble bygningen brukt som klokketårn for den bysantinske kirke. I det Det ottomanske rikets tid ble den brukt til retreat og avkobling for medlemmer av Mawlawiya-sekten. På den tiden var tårnet halvveis begravet av sand, opp til halvparten av sin høyde, og spor etter dette kan sees innvendig hvor tyrkiske inskripsjoner kan sees på veggene. Den ble fullstendig utgravet på 1800-tallet av arkeologer fra Athen.
Britisk mesterskap i friidrett innendørs 2015

Britisk mesterskap i friidrett innendørs 2015 ble arrangert fra 14. til 15. februar 2015, i Sheffield i England.
Tatergutten (sang)

«Tatergutten» er en skillingsvise som skal komme fra Telemark, og er skrevet i 1893, angivelig av han det handler om. Noen steder nevnes navnet til Johan Nilsen. Denne visa er spilt inn på plate blant annet av Lasse Johansen, men også Helge Borglund synger den på Frem fra Glemselen kap.18. Melodien er den samme som «Hvilken venn vi har i Jesus».
David Copperfield (1999)

David Copperfield er en britisk dramaserie i to deler basert på Charles Dickens' roman David Copperfield. Det ble produsert og vist på BBC i 1999.
David Copperfield blir spilt av tre personer i ulike livsfaser: som barn blir han spilt av Mark Doran, som ungdom i det meste av filmen spilles han av den senere Harry Potter-stjernen Daniel Radcliffe, som hadde sin første filmrolle her. David Copperfield som voksen spilles av Ciaran McMenamin.
FLEIP

FLEIP er en tegneserieantologiserie, vanligvis på 52 sider, utgitt av Laksevåg forlag. Antologien inneholder bare humortegneserier. Utvalget av serier spenner ellers vidt, både når det gjelder tegnestil og tematikk, og FLEIP har inneholdt både tegneserier og enruteserier. Antologien ble utgitt første gang i desember 2006.
FLEIP inneholder både kjente serier som har stått på trykk i tegneseriehefter som for eksempel Pondus og Larsons Gale Verden sammen med nye serier som ikke har vært publisert i større utgivelser tidligere. Blant seriene som er trykt i FLEIP kan man nevne Hakkum, Hinsidige Bar og Grill, Sagaen om Dadaph Serraph, Holger og Hagbart, Arild, Mira, Blargh, Helt Nils, Mille og Mannakorn.
Etablerte serieskapere som har vært publiserte i FLEIP inkluderer Torbjørn Lien, Øyvind Sveen, Ivan Emberland, Knut A.G. Hauge, Arne Bye, Tomte og Nils Petter Smeby. Mads Frantzens tegneserie Blargh!, som går som biserie i Ernie fra januar 2008, debuterte på trykk i FLEIP, og Helt Nils som senere ble fast biserie i tegneserieheftet Pondus startet opp i FLEIP. Eirik Andreas Viks tegneserie Arild og Sagaen om Dadaph Serraph av Bård Lilleøien ble også publisert i FLEIP før seriene begynte å komme ut i egne album.
Det er utgitt en spesialutgave av FLEIP 4 i forbindelse med Oslo Comics Expo 2007, og en spesialutgave av FLEIP 6 i forbindelse med Raptus tegneseriefestival 2007.
Siljan prestegård

Siljan prestegård (gnr./bnr. 14/1) ligger like vest for Siljan kirke. Både kirken og prestegården har røtter tilbake til middelalderen og bar i sin tid navnet Slemdal.
På prestegårdstunet står fem bygninger. Anlegget har stått på en liste over fredningsverdige bygninger, men ble fjernet fra denne etter en fredningsgjennomgang i 1993, da bygningsmassen ikke ble ansett å oppfylle kravet om autentisitet. Prestegården er pusset opp på 2000-tallet.
Nordvest for driftsbygningen ligger fire gravhauger, der det er gjort arkeologiske funn.
Dyrehagen i Łódź

Dyrehagen i Łódź (polsk Miejski Ogród Zoologiczny) er en av 11 dyrehager i Polen. Den er med sine 16,4 hektar den åttende største dyrehagen i landet, og den femte største med hensyn til dyrebestand (3500 dyr fordelt på 344 arter). Dyrehagen ligger på området som begrenses av Krzemieniecka- og Konstantynowska-gaten.

Historie

Dyrehagen i Łódź ble anlagt på den siste delen av Łódź-urskogen i byområdet Zdrowie. Den var opprinnelig 8,9 hektar stor. Den nøyaktige åpningsdatoen er ikke kjent, skjønt det mest sannsynlige er høsten 1939, da dyrehagegjerdet ble ferdigbygd. Det første dyret i den zoologiske hagen var hjorten Borut, som gikk seg vill i byens sentrum.
Under andre verdenskrig klarte dyrehagen seg relativt bra, og etter frigjørelsen av 1945 tok den imot flere av dyrene fra den ødelagte dyrehagen i Wrocław. I 1950 fordoblet den sitt område til 16,4 hektar, og med tiden utviklet hagen seg systematisk.
På 1950-tallet fikk bavianene en stor fjellgård, i 1968 ble derimot en paviljong for store kattedyr forbundet med et kompleks av moderne løpegårder anlagt. På sitt 50-årsjubileum fikk dyrehagen et romslig sjiraffhus med en stor løpegård, og ti år senere et dyresykehus og en veterinærkarantene.
I 1999 fikk dyrehagen et moderne kjølehus for oppbevaring av dyremat. Ti år senere ble en antilopestall bygd ved siden av bison- og visentgårdene, forbundet med en fugleeksposisjon. Samme år ble de fleste rovfuglene overført til nye bur.
Våren 2004 ble en ny paviljong for dik-dik-antiloper, forskjellige arter fugler og søramerikanske frosker anlagt ikke langt fra sjiraffhuset. I 2005 bygde dyrehagen et stort bur bak løvehuset for forskjellige fugler og vannskilpadder. Den sørlige delen av løvehuset ble modernisert og huser i dag servaler. I de siste årene er lekeplassen og minidyrehagen, hvor barna kan komme i direkte kontakt med dyrene, blitt utbygd.
I løpet av 65 år har dyrehagen hatt 20 millioner besøkende.
JoinGame

JoinGame er et nasjonalt ressursnettverk på videospill, der målet er å styrke forskning, utvikling og samarbeid mellom ulike institusjoner som jobber med videospill. JoinGame var finansiert av Norges forskningsråd frem til 2015, og en av hovedaktivitetene var å arrangere workshops for medlemmer og andre spillinteresserte.
Ressursnettverket startet sin virksomhet i 2007, og hadde per april 2010 medlemmer fra over 160 organisasjoner. Lederen for JoinGame er spillprofessor Alf Inge Wang. Andre sentrale pådrivere har vært Sara Brinch, Kristina Halvorsen og Maren Agdestein.
Siste workshop i JoinGame ble avholdt høsten 2015.
Albertus Magnus

Albertus Magnus (Albert den store, født mellom 1193 og 1206 i Lauingen ved Donau, død 15. november 1280 i Köln) tysk filosof, teolog og naturvitenskapsmann. Biskop i Regensburg 1260–1262, dominikaner. Utnevnt til helgen 1931. Festdag 15. november.
Ved siden av Thomas Aquinas var Albertus den viktigste representanten for den middelalderske skolastikken. Han trådte inn i dominikanerordenen i 1223 og ble etter studier i Padova og Paris lærer i flere tyske byer, blan annet Köln.
Albertus var den første i sin tid som systematisk forsøkte å påvise at det ikke finnes noen motsigelse mellom den den aristoteliske filosofien og den kristne troen. Han var også en fremragende naturvitenskapsmann.
Grunneiendom

En grunneiendom er en geografisk del av landet som har et eget eierforhold. I vertikalplanet strekker en grunneiendom seg så langt oppover og nedover som den er praktisk nyttbar.
For å oppnå fullt rettsvern må eiendommen være registrert i matrikkelen. Den vil da være registrert med et unikt matrikkelnummer (i Norge: gårdsnummer og bruksnummer). Den kan da pantsettes, eller hjemmelen kan overføres til andre. Den har en verdi som kan realiseres ved et salg.
Hjemmelshaveren kan enten være en enkelt person, flere enkeltpersoner, et selskap (en juridisk enhet), en kommune, en privat eller offentlig institusjon eller staten.
En ny grunneiendom blir normalt etablert ved at det utføres en delingsforretning, og utarbeides et målebrev som beskriver grensene. Målebrevet blir tinglyst. I særlige tilfeller kan en ny grunneiendom også etableres ved et registreringsbrev.
En grunneiendom kan ha underenheter festenummer og seksjonsnummer.
Trappetroll

Et trappetroll er et fjærformet leketøy, oppfunnet av ingeniøren Richard T. James og hans kone Betty James tidlig på 1940-tallet. Trappetroll kommer i forskjellige størrelser, men er vanligvis ikke større enn en voksen persons knyttneve når den er i kompakt form. Trappetroll har en enkel spiral- eller fjærdesign, opprinnelig av metall, men er mest vanlig i plast. Leken kalles trappetroll fordi den kan «gå» ned trapper, ved at fjæra strekker og omformer seg ved hjelp av gravitasjonen.
MS «Miljødronningen»

MS «Miljødronningen»  er en katamaran bygget for Norges Miljøvernforbund. Skipet hevdes å være verdens mest miljøriktige skip.
 
Det skal benyttes som et konferanse- miljø- og kystovervåkningsfartøy og er den største økonomiske investeringen som noen norsk miljøorganisasjon har gjort.

Skipet eies av rederiet Miljødronningen AS, som igjen eies av Norges Miljøvernforbund. MS «Miljødronningen» ble døpt av Tonje Wollen Grieg i Bergen 4. februar 2008.
Skipet ble bygget ved verftet Fjellstrand i Hardanger i desember 2006 – februar 2008. Prosjektet har vart i åtte år og kostet 50 millioner kroner. 

Skipet er 33,9 m langt og drives av to MAN dieselmotorer på 809 Hk. Motorene er konstruert for å kunne gå på biodiesel.
Massy (Essonne)

Befolkningsutvikling

Massy gjennomgikk en rask utvikling i løpet av en kort tidsperiode, med en forvandling fra en stor landsby med 6 000 innbyggere i 1950 til en by med over 37 000 innbyggere i 1968. Etter den tid har folketallet ligget stabilt på ca. 40 000 innbyggere.
Innbyggerne i Massy kalles for Massicois.
Isfahan

Isfahan eller Eşfahān (historisk også stavet Ispahan, mellompersisk Spahān, farsi اصفهان), ligger omtrent 340 km sør for Teheran og er administrasjonssenteret i Isfahan-provinsen og Irans tredje største by (etter Teheran og Mashhad). Befolkningen i 2000 var 2 540 000.
Isfahan er en av Persias eldste byer. Den nevnes av Ptolemaios under navnet Aspadana, et annet eldre navn var Djaiy. Isfahan synes å ha vært en betydelig by i den muslimske tid frem til den i 1387 ble ødelagt av Timur Lenk. En ny blomstring ble innledet ved at Abbas I gjorde byen til Persias residensby.
Isfahan ligger på bredden av Zayandeh Rud. Langs elvens søndre bredd ligger forstaden Djulfa, oppkalt etter den tidligere armenske by Djulfa, hvis innbyggere av Abbas den store i 1605 ble deportert til Isfahan. Mange armenske kirker preger området. Byen hadde tidligere siden sassaniderkongen Yazdegerd Is tid en betydelig jødisk koloni, som imidlertid siden 1900-tallets siste halvdel er svunnet helt bort. 
Isfahan ligger langs karavaneveigen Teheran-Isfahan-Shiraz-Bushehr-Bender Abbas, var et betydelig handelssentrum og blent det persiske rikes mektigste byer fra 1600-tallet og frem til 1722. Den ble erobret i 1722 av afghanfyrsten Mahmud Ghilzai, gjenerobret 1729 av Nadir Shah men gjenvant aldri sin fordums betydning, særskilt etter at Teheran fra 1795 isteden vokste frem som landets hovedstad.
Isfahan ligger cirka 340 km sør for Teheran. Byen er kjent for sin store moské (frem til 1979 kjent som Masjed-e Shah, deretter Masjed-e Emam, begge navn brukes på folkemunne). Der finnes også en anlegg for anrikning av uran.
I 1979 ble Meidan Emam i Isfahan satt på UNESCOs verdensarvliste.
Storsteinnes Idrettslag

Fotball

Den første offisielle divisjonskampen i fotball ble spilt sommeren 1951 og resulterte i en 9-0-seier over IL Lynet. 
A-laget i fotball for menn spiller i dag i 5. divisjon, avd. 2 i Troms. Laget spiller hjemmekampene sine på Moan Kunstgress.